મારા જ કામ માટે મારી એક મિત્રને ફોન કર્યો. તે કોઈ સાથે વાત કરી હતી એટલે મેં ફોન હોલ્ડ કર્યો. વચ્ચે પેલી મિત્રે બે વાર મને સોરી કહ્યું. મેં કહ્યું શેને માટે? મારી મિત્ર સમજી ગઈ અને હસતાં હસતાં કહે અરે યાર આદત પડી ગઈ છે સોરી કહેવાની. સોરી કહેવું આમ તો નમ્રતાની નિશાની છે, પરંતુ જરૂર હોય કે ન હોય આપણે સ્ત્રીઓ વારંવાર સોરી બોલીએ છીએ. કારણ કે સતત ગુનાહિતતાનો ભાવ આપણામાં વણી નાખવામાં આવ્યો હોય છે. ત્યારબાદ હું સભાનપણે મારી આસપાસ અને મારી સાથે બનતી ઘટનાઓમાં કેટલી વાર સોરી બોલાય છે અને શું કામ? તેની નોંધ લેવા માંડી.